**פרוטוקול ישיבת הנהלת קהילה 08-20 מיום 6.4.20**

**הישיבה התקיימה באמצעות ZOOM**

1. ביצוע תקציב 2020:
2. ביצוע מול תכנית 1-2/2020: הנתונים כמעט סגורים, ויש יתרת עודף מול התכנית.
3. אומדן 3/2020: נערך אומדן כולל של השינויים בחינוך החל מה-15.3, וגם לחודש זה יש יתרת עודף בביצוע למול התוכנית.
4. בסך הכול נכון לעכשיו אנו רואים שבפעילויות שבהן הייתה חריגה משמעותית ב-2019 – חינוך הגיל הרך, חינוך בלתי פורמלי, אחזקת דירות, אחזקת חצר ונוי, אנו פועלים נכון עם חיסכון מסוים מעבר לתכנית.
5. ניתוח האיומים על המקורות בקהילה:
6. האיומים נסקרו במהלך הישיבה, ונראה כעת שמקורות הקהילה עשויים להצטמצם בכ-500 אלף ₪.
7. יש לציין שאנו עדיין לא יודעים להעריך את ההשפעה של כל האיומים, וזו תיגזר ממשך המשבר ומעומקו.
8. מצב התעסוקה בקהילה:
9. פעילויות שהושבתו עד כה: חינוך, מרפאת שיניים וארכיון.
10. צוות ייעודי בוחן את הבקשות לקבלת חלף דמי אבטלה. הכללים זהים לכללי המוסד לביטוח לאומי בנדון.
11. צוות ייעודי נוסף בוחן זכאות להשלמה לרשת ביטחון.
12. ככלל, אנו מבקשים לוודא שלא יהיו לנו משפחה או יחידים עם מצוקות כלכליות כתוצאה מהמצב הנוכחי.